open-index/open-wikipedia-markdown huggingface dataset:
Hairspray (filme de 2007)

***Hairspray*** é un filme musical romántico de 2007 dirixido por Adam Shankman e baseado no musical de Broadway de 2002 do mesmo título, que á súa vez estaba baseado no filme de John Waters do mesmo título de 1988.

O guión adaptouno Leslie Dixon, recollendo elementos tanto do da película de Walters como do realizado para o musical por Thomas Meehan e Mark O'Donnell. *Hairspray* incorpora cancións do musical de Broadway escritas por Marc Shaiman e Scott Wittman, así como catro novas composicións de Shaiman/Wittman non presentes no musical.

Estreada con éxito de crítica, *Hairspray* foi tamén un éxito comercial, logrou o récord de vendas na semana da estrea dun filme musical, que mantivo ata xullo de 2008 ao superalo *Mamma Mia!* e en outubro *High School Musical 3: Senior Year*. *Hairspray* converteuse no sétimo filme musical con maior recadación na historia do cinema norteamericano..

## Sinopse 
A historia decorre en Baltimore nos anos 60. Unha moza, Tracy (*Nikki Blonsky*), soña con bailar no espectáculo de *Corny Collins*, un programa de baile da televisión local e consegue a súa arela grazas a unha das estrelas do espectáculo, Link (*Zac Efron*) converténdose nunha estrela, e utilizando a súa fama para falar en nome da causa na que cre, a integración racial, para o que conta coa axuda de súa nai Edna (*John Travolta*), e seu pai Wilbur (*Christopher Walken*), a súa mellor amiga Penny Pingleton (*Amanda Bynes*), a DJ afroamericana, Motormouth Maybelle (*Queen Latifah*), e mais os fillos de Motormouth, Seaweed (*Elijah Kelley*) e Little Inés (*Taylor Parks*). Mais con todo Tracy gaña a rivalidade da anterior estrela do programa, Amber Von Tussle (*Brittany Snow*), e súa nai, (*Michelle Pfeiffer*), unha muller manipuladora e racista. A rivalidade é máxima cando Amber e Tracy loitan polo título de Miss Teenage Hairspray 1962.

## Notas
Abbas Kiarostami

**Abbas Kiarostami** (), nado en Teherán o 22 de xuño de 1940 e finado en París o 4 de xullo de 2016, foi un director de cine, guionista e produtor iraniano. Un activo cineasta dende 1970, Kiarostami ten realizado máis de corenta filmes, incluíndo curtametraxes e documentais. Kiarostami foi louvado pola crítica por dirixir a *Triloxía de Koker* (1987–94), *Close-Up* (1990), *Ta’m-e gīlās* (1997) (premiado coa *Palma de Ouro* no Festival de Cannes), e *The Wind Will Carry Us* (1999). Nos seus últimos filmes, *Certified Copy* (2010) e *Like Someone in Love* (2012), rodou por vez primeira fóra de Irán, en Italia e o Xapón respectivamente.

## Notas 
## Véxase tamén 
### Ligazóns externas 
*
1000 Smiling Knuckles

***1000 Smiling Knuckles*** é o cuarto álbum da banda estadounidense de grunge Skin Yard, publicado o 6 de agosto de 1991 a través do selo Cruz Records. A portada é obra de Jim Blanchard. O primeiro sinxelo foi o tema que dá título ao disco, para o que se grabou un vídeo musical.

## Listaxe de cancións 
## Notas
How It Feels to Be Something On

***How It Feels to Be Something On*** é o terceiro álbum da banda estadounidense de rock alternativo Sunny Day Real Estate, publicado o 8 de setembro de 1998 a través do selo Sub Pop Records.

## Listaxe de cancións 
# "Pillars" – 4:57
# "Roses In Water" – 3:42
# "Every Shining Time You Arrive" – 4:13
# "Two Promises" – 4:39
# "100 Million" – 5:38
# "How It Feels to Be Something On" – 3:57
# "The Prophet" – 5:13
# "Guitar and Video Games" – 4:09
# "The Shark's Own Private Fuck" – 4:03
# "Days Were Golden" – 5:08
Elías Pedro Huayik

**Elías Pedro Huayik** (en , *Ilias Butrus al-Huwayik*), nado en Halta (Líbano) o 4 de decembro de 1843 e finado o 24 de decembro de 1931, foi o 72º Patriarca de Antioquía e de todo Levante dende o 6 de xaneiro de 1899 até o seu pasamento, e polo tanto cabeza da Igrexa Católica Maronita.

## Traxectoria 
### Primeiros anos 
Ilias Huayik naceu en Halta, no distrito de Batrun, o 4 de decembro de 1843. Foi o maior de sete irmáns, 3 homes e 4 mulleres: Sadala, Liun, Mubarki, Nura, Marina e Mahmoubi, quen sería superior xeral do convento de San Xoán de Hiraxi, no distrito de Kisruan.

Manifestou interese por estudar, e os seus pais enviárono á escola de San Xoán Marón en Kfar Hai en 1851, e onde estivo até 1859.

Estudou no seminario de San Marón e foi ordenado sacerdote en 1870.

### Bispo 
Foi nomeado arcebispo auxiliar do patriarcado de Antioquía e todo o Levante e arcebispo auxiliar de Arca in Armenia, e recibiu a consagración episcopal o 14 de decembro de 1889, de mans do patriarca de Antioquía e todo o Levante Paulo I Pedro.

O 6 de xaneiro de 1899 Huayik foi elixido patriarca dos maronitas, cargo que exerceu até a súa morte o 24 de decembro de 1931.

## Notas 
## Véxase tamén 
### Bibliografía 
*
Infrared Riding Hood

***Infrared Riding Hood*** é o quinto e derradeiro álbum da banda estadounidense de grunge Tad, publicado o 11 de abril de 1995 a través do selo East West/Elektra. Este disco adoita a ser considerado o mellor traballo de Tad. Porén, a debido ao entusiasmo de conseguir un esperado éxito comercial, o seu representante no selo foi despedido. Nunha semana todas as súas bandas, incluída Tad, tiveron que deixar a discográfica. O álbum tivo vendas pobres, tendo moi pouca promoción e chegando a poucas tendas.

## Listaxe de cancións
Ladies, Women and Girls

***Ladies, Women and Girls*** é o segundo álbum da banda estadounidense de punk rock Bratmobile, publicado o 24 de outubro de 2000 a través do selo Lookout! Records.

## Listaxe de cancións 
# "Eating Toothpaste" – 2:26 	 	
# "Gimme Brains" – 2:16 		
# "It's Common (But We Don't Talk About It)" – 2:16 		
# "Not in Dog Years" – 1:53 		
# "You're Fired" – 2:51 		
# "Cheap Trick Record" – 1:40 		
# "In Love With All My Lovers" – 2:06 		
# "90's Nomad" – 2:10 		
# "Well You Wanna Know What?" – 3:26 		
# "Flavor of the Month Club" – 2:35 		
# "Affection Training" – 1:56 		
# "Do You Like Me Like That?" – 2:37 		
# "Come Hither" – 2:28 		
# "Girlfriends Don't Keep" – 1:15
Freaked Out and Small

***Freaked Out and Small*** é o terceiro álbum da banda estadounidense de rock alternativo The Presidents of the United States of America, publicado o 12 de setembro de 2000 a través do selo MUSICBLITZ Records, unha discográfica baseada na web. As copas do disco distribuídas a través deste selo incluían no libreto o agradecemento a aqueles clientes que reservaran o disco a través da páxina de MUSICBLITZ. Eses clientes aparecen listados individualmente.

Neste álbum todos os temas foron interpretados con guitarras e baixos normais, a diferenza dos seus outros traballo, xa que a banda normalmente utiliza "guitbasses" e "basitars", que son guitarras con menos cordas e afinadas de xeito distinto.

O disco foi reeditado no ano 2004 a través do propio selo da banda, PUSA Inc., con cancións extra.

## Listaxe de cancións 
Todos os temas compostos por Chris Ballew agás onde se indique.
# "Tiny Explosions" – 2:50
# "Nuthin But Luv" – 2:41
# "Tiger Bomb" – 3:18
# "Last Girl on Earth" – 2:20
# "Jazz Guy" (Dave Dederer) – 2:13
# "Meanwhile Back in the City" – 3:22
# "Jupiter" – 2:38
# "Superstar" (Dederer) – 3:08
# "Death Star" – 3:22
# "Blank Baby" – 3:48
# "I'm Mad" (Dederer) – 2:15
# "Headin' Out" (Ballew, Dederer) – 4:15

### Cancións extra da reedición

"Velvet Universe" – 2:40
"Hand in Hand" – 2:11
"Tiny Explosions (demo)" – 3:13
"Nuthin But Love (demo)" – 2:27
"Tiger Bomb (demo)" – 3:24
"Last Girl On Earth (demo)" – 3:03
"Meanwhile Back in the City (demo)" – 3:13
"Jupiter (demo)" – 3:24
"Death Star (demo)" – 3:03
"Blank Baby (demo)" – 3:22
The Men Who Loved Music

***The Men Who Loved Music*** é o terceiro álbum da banda estadounidense de rock alternativo Young Fresh Fellows, publicado en 1987 a través do selo Frontier Records.

Os temas 1-14 ason da edición orixinal do disco. Os temas 16-21 da reedición en CD son do EP *Refreshments*. O tema 15, "Happy Death Theme", eliminouse do disco orixinal por razóns de espazo, e está dispoñible só neste CD combinado. O tema 22 aparece listado nalgunhas bases de datos de música como "Do the Fonzie".

## Listaxe de cancións
Xoán XII Pedro al-Hax

**Xoán XII Pedro al-Hax** (en , *Yuwhana Butrus al Hax*), nado no distrito de Kisruan (Líbano) o 1 de novembro de 1817 e finado o 24 de decembro de 1898, foi o 71º Patriarca de Antioquía e de todo Levante dende o 28 de abril de 1890 até o seu pasamento, e polo tanto cabeza da Igrexa Católica Maronita.
## Traxectoria 
Xoán al-Hax naceu en Dlibta, no distrito de Kisruan, o 1 de novembro de 1817, fillo do párroco da aldea. Estudou no seminario de Ain Warqah e foi ordenado sacerdote o 26 de decembro de 1839.

Foi elixido bispo de Balbik, e recibiu a consagración episcopal o 15 de agosto de 1861, de mans do patriarca de Antioquía e todo o Levante Paulo I Pedro.

Logo do pasamento de Masad, o 28 de abril de 1890 al-Hax foi elixido patriarca dos maronitas, cargo que exerceu até a súa morte o 24 de decembro de 1898.
## Notas
Retorno a Tagen Ata (curtametraxe)

***Retorno a Tagen Ata*** é unha curtametraxe de Eloy Lozano, rodada en 1974 na Merca e A Valenzá baseada na novela homónima de Xosé Luís Méndez Ferrín.
## Historia 
*Retorno a Tagen Ata* foi a primeira curta galega en rodarse no formato profesional de 35&nbsp;mm. Rodada en condicións precarias e sen case presuposto no debut do director, presenta múltiples problemas técnicos pero mantén unha fonda vocación narrativa. A súa estrea foi nas III Xornadas de Cine de Ourense en xaneiro de 1975. A copia orixinal está no CGAI, institución que en 2011 realizou unha nova copia para proxeccións.

## Sinopse 
Unha moza nova volve a Tagen Ata, a súa terra e un país sen liberdade, para se entrevistar co líder da resistencia interior, e personaxe misterioso. Na entrevista este dille que xa non hai motivos para a loita tras concederlle desde o poder central certa autonomía ao país.
## Notas 
## Véxase tamén 
### Ligazóns externas 
* Ficha na AVG
Manuel Caamaño Devesa

**Manuel Caamaño Devesa**, nado en Laxe en 1879 e finado en Montevideo en maio de 1928, foi un poeta galego.

## Traxectoria 
Emigrou á Arxentina e a Uruguai. Foi mariñeiro e pesador de carbón no porto de Buenos Aires. Publicou en *La Voz de Galicia* (de Buenos Aires), *Alborada*, *El Despertar Gallego* e *Céltiga*.

Foi soterrado o 13 de maio de 1928 no cemiterio do Cerro (Montevideo).

## Obra 
* *Marisqueiras* (poemario, non se conserva).
### Colectiva 
* *Namorados da Costa da Morte*, Concello de Cee/Asociación Neria, 2001.
* *De Pondal ao Batallón Literario (120 anos de poesía na Costa da Morte)*, Santiago de Compostela, Sotelo Blanco Edicións, 2009.
* VV.AA.*Tamén navegar*, escolma de poesía galega sobre carpintería de ribeira e embarcacións tradicionais. Ed. de Fernández Naval. Toxosoutos, 2011, ISBN 978-84-92792-95-5.

## Notas 
## Véxase tamén 
### Bibliografía 
* : *Antología de poetas gallegos*, 1939.
* : *Dicionario de Escritores e Escritoras da Costa da Morte* p.&nbsp;20, 2011.
Teodoro Morgade

**Teodoro Morgade Varela**, nado en Baio o 2 de xuño de 1915 e finado na Coruña o 23 de xullo de 1935,
foi un escritor galego.

## Traxectoria 
Comezou a estudar farmacia en Santiago de Compostela, onde se integrou en grupos galeguistas como Federación de Mocedades Galeguistas.

## Obra 
Publicou en *Alba. Hojas de poesía*.

Os seus poemas foron recollidos polos seus amigos Jenaro Marinhas del Valle e Marino Dónega no libro *Cartafol* (*El Ideal Gallego*, 1963).

## Notas 
## Véxase tamén 
### Bibliografía 
* 
* , Xosé María (2011). *Dicionario de Escritores e Escritoras da Costa da Morte* p.&nbsp;55.

### Ligazóns externas 
* "Un poema de Teodoro Morgade"  Real Academia Galega, 2/12/13.
Richard Aaron

**Richard Ithamar Aaron**, nado en Blaendulais o 6 de novembro de 1901 e finado en Aberystwyth o 29 de marzo de 1987, foi un filósofo galés.

## Traxectoria 
Estudou no instituto de Ystalyfera e en 1918 pasou á Universidade de Gales para estudar filosofía e historia, realizou estudos de posgrao en Oxford. En 1926 comezou a dar clases no departamento de filosofía da Universidade de Swansea, logrou o doutoramento 1928 coa tese "The history and value of the distinction between intellect and intuition". En 1932 logrou a cátedra de filosofía na Unversidade de Aberystwyth. As súas primeiras publicacións versaron sobre epistemoloxía, máis adiante centrou a súa atención na obra de John Locke, suscitado pola descuberta de información inédita na Lovelace Collection, unha colección de papeis que John Locke deixou ao seu primo [Peter King]]. Nesa colección atopou cartas, cadernos, catálogos e en especial a versión manuscrita da obra de Locke "An Essay Concerning Human Understanding", ata entón considerada perdida. A investigación de Aaron levouno a publicar, *John Lock*, libro sobre a vida e a obra de Locke, que se converteu na obra de referencia sobre o asunto.  Aaron publicou varios libros máis, incluído un libro en galés sobre a historia da filosofía, *Hanes athroniaeth—o Descartes i Hegel* en 1932. En 1952 publicou *The Theory of Universals*, onde ataca a noción de universais como formas platónicas. Entre 1952 e 1953 foi profesor visitante da Universidade Yale, e tras estudar o terceiro borrador de *An Essay Concerning Human Understanding* na Pierpont Morgan Library, aumentou considerablemente a segunda edición de *John Locke*. Foi presidente da Aristotelian Society durante o período 1957-1958. En 1971 publicou *Knowing and the Function of Reason*. Tras a súa xubilación en 1969, axudou a escribir artigos para a edición de 1974 da *Encyclopædia Britannica*.

## Notas
Francisco Vázquez Fernández

**Francisco Vázquez Fernández**, nado en Chavaga (Monforte de Lemos) o 10 de abril de 1933, é un filósofo galego.

## Traxectoria
Foi catedrático de ética da información da Facultade de Ciencias información da Universidade Complutense de Madrid. Publicou *Ética: planteamientos y horizontesa actuales* (1980), *Fundamentos de ética informativa* (1983), *Ética y deontología de la información* (1991) e *Periodismo valorativo* (1996).
Gwenda Thomas

**Gwenda Thomas**, nada en Neath o 22 de xaneiro de 1942, é unha política galesa do Partido Laborista.

## Traxectoria 
Gwenda foi membro do Consello do Condado de Glamorgan Oeste e tras a súa abolición como entidade administrativa en 1996 do de Neath-Port Talbot. En 1999 saíu elixida deputada na Asemblea Nacional de Gales. Foi viceministra de saúde e servizos sociais (2007), de servizos sociais (2007-2011) e desde 2011 é viceministra de servizos sociais e infancia.
Xoán X Iasixi

**Xoán X Iasixi** (en , *Yuwhana Yasixy*), nado en Latakia (Siria) o 25 de febreiro de 1940, é o Patriarca de Antioquía e de todo Levante dende o 17 de decembro de 2012, e polo tanto cabeza da Igrexa Ortodoxa de Antioquía.
## Traxectoria
Naceu o 1 de xaneiro de 1955 en Latakia, na República Siria, nunha familia de cristiáns gregos de Antioquía. O seu pai, Muna Iasixi, era profesor de lingua árabe e orixinario da vila de Marmarita; a súa nai, Rusa Musi era de Trípoli, no Líbano. Estudou Enxeñaría civil na Universidade de Tixrin, e posteriormente graduouse en Teoloxía en 1978 pola Universidade de Balamand; ao ano seguinte, en 1979, foi ordenado diácono. Posteriormente continuou os seus estudos teolóxicos, centrándose na liturxia, na Universidade Aristóteles de Tesalónica, graduándose en 1983; nese mesmo ano foi ordenado sacerdote polo arcebispo de Latakia Yuhana Mansur. 

Entre 1981 e 2008, foi profesor de liturxia no seminario de Balamand, e entre 1989 e 1992 reitor do seminario, repetindo como reitor entre 2001 e 2005. O 24 de xaneiro de 1995 foi consagrado como bispo vigairo de Al-Husn. Logo da súa consgración, traballou para revivir o mosteiro patriarcal de san Xurxo, exercendo tamén como abade do mosteiro entre 1995 e 2002. O 17 de xuño de 2008 foi elixido metropolitano de Europa Occidental e Central.

Logo do pasamento de Ignacio IV, foi elixido patriarca na sesión extraordinaria do Santo Sínodo de Antioquía o 17 de decembro de 2012.

## Notas
Carmen Acuña

**María del Carmen Acuña do Campo**, nada en Ourense o 1 de decembro de 1956, é unha política galega do PSdeG-PSOE.

## Traxectoria 
Licenciada en Medicina na Universidade de Santiago de Compostela e exerceu no servizo de urxencias do Hospital Comarcal de Valdeorras e no Centro de Saúde do Barco de Valdeorras. Foi concelleira no Barco de Valdeorras entre 2003 e 2005. Candidata do PSdeG nas eleccións autonómicas de 2005 foi elixida deputada no Pazo do Hórreo pola provincia de Ourense. Volveu ser elixida deputada nas eleccións autonómicas de 2009 e 2012.

## Véxase tamén 
### Ligazóns externas 
* Biografía
Krewella

**Krewella** é un dúo estadounidense de música electrónica formado en Chicago, Illinois no 2007. O dúo está formado polas irmás Jahan Yousaf e Yasmine Yousaf. O seu EP, *Play Hard* foi lanzado o 18 de xuño de 2012 exclusivamente a través de Beatport seguido por un lanzamento en iTunes o 26 de xuño de 2012. O seu primeiro álbum, *Get Wet*, foi lanzado o 24 de setembro de 2013 en iTunes. O seu estilo musical abrangue house, dubstep, hardstyle, techno e drum and bass.

## Discografía 
### Álbums de estudio 
## Notas 
## Véxase tamén 
### Ligazóns externas 
* Páxina web
23ª edición dos Óscar

A **23ª entrega dos premios Óscar** tivo lugar o día 29 de marzo de 1951 no RKO Pantages Theatre dos Ánxeles. O mestre de cerimonias foi Fred Astaire.

*Todo sobre Eva*, obtivo catorce candidaturas, récord que non foi igualado ata 47 anos despois. É o único filme que tivo catro actrices candidatas (dúas como protagonistas e dúas como secundarias), aínda que ningunha delas gañou.

## Premios 
[miniatura|150px|[Darryl F. Zanuck, mellor filme]]
[miniatura|150px|[Judy Holliday, mellor actriz]]
[miniatura|150px|[George Sanders, mellor actor secundario]]

[miniatura|150px|[Charles Brackett, mellor guión orixinal]]
[miniatura|150px|[Billy Wilder (dereita), mellor guión orixinal]]
[miniatura|150px|[Charles LeMaire, mellor vestiario en branco e negro]]
Os gañadores aparecen en primeiro lugar e en **grosas**.

### Oscar honorífico 
* George Murphy, "polos seus servizos na interpretación da industria cinematográfica para o país en xeral"
* Louis B. Mayer, "polo seu distinguido servizo á industria cinematográfica"

### Mellor filme en lingua non inglesa 
* *Au-delà des grilles* (Francia/Italia)

### Irving G. Thalberg Memorial Award 
* Darryl F. Zanuck

## Notas
22ª edición dos Óscar

A **22ª entrega dos premios Óscar** tivo lugar o día 23 de marzo de 1950 no RKO Pantages Theatre dos Ánxeles. O mestre de cerimonias foi Paul Douglas. Foi a última edición na que todos os candidatos ao mellor filme foron en branco e negro.

## Premios 
[miniatura|150px|[Broderick Crawford, mellor actor]]
[miniatura|150px|[Olivia de Havilland, mellor actriz]]
[miniatura|150px|[Dean Jagger, mellor actor secundario]]
[miniatura|150px|[Mercedes McCambridge, mellor actriz secundaria]]
[miniatura|150px|[Aaron Copland, mellor banda sonora (drama ou comedia)]]
[miniatura|150px|[Lennie Hayton, mellor banda sonora (musical)]]
[miniatura|150px|[Cedric Gibbons, mellor dirección artística en cor]]
[miniatura|150px|[William Travilla|Travilla, mellor deseño de vestiario en cor]]
Os gañadores aparecen en primeiro lugar e en **grosas**.

### Oscar honorífico 
* Fred Astaire, "pola súa destreza única e as súas contribucións á técnica dos filmes musicais"
* Cecil B. DeMille, "distinguido pioneiro do cinema durante 37 anos de brillante mestría escénica"
* Jean Hersholt, "en recoñecemento do seu servizo á Academia durante os seus catro mandatos como presidente"

### Mellor filme en lingua non inglesa 
* *Ladrón de bicicletas* (Italia)

### Academy Juvenile Award 
* Bobby Driscoll

## Notas
24ª edición dos Óscar

A **24ª entrega dos premios Óscar** tivo lugar o día 20 de marzo de 1952 no RKO Pantages Theatre dos Ánxeles. O mestre de cerimonias foi Danny Kaye.

*Un americano en París* foi escollido como mellor filme, mentres que *A Place in the Sun* recibiu seis premios. O único premio de interpretación de *A Streetcar Named Desire* que non recibiu foi o de Marlon Brando como Stanley Kowalski, que posteriormente foi considerada unha das actuacións máis influentes da historia do cinema.

## Premios 
[miniatura|150px|[George Stevens, mellor director]]
[miniatura|150px|[Humphrey Bogart, mellor actor]]
[miniatura|150px|[Vivien Leigh, mellor actriz]]
[miniatura|150px|[Karl Malden, mellor actor secundario]]
[miniatura|150px|[Kim Hunter, mellor actriz secundaria]]
[miniatura|150px|[Johnny Mercer, mellor canción]]
[miniatura|150px|[Cedric Gibbons, mellor dirección artística en cor]]
[miniatura|150px|[Gene Kelly, Óscar honorífico]]
Os gañadores aparecen en primeiro lugar e en **grosas**.

### Oscar honorífico 
* Gene Kelly, pola "súa versatilidade como actor, cantante, director e bailarín, e especialmente polo seu brillante logro na arte da coreografía cinematográfica" por *Un americano en París*

### Mellor filme en lingua non inglesa 
* *Rashomon* (Xapón)

### Irving G. Thalberg Memorial Award 
* Arthur Freed

## Notas
20ª edición dos Óscar

A **20ª entrega dos premios Óscar** tivo lugar o día 20 de marzo de 1948 en Shrine Auditorium dos Ánxeles. O mestre de cerimonias foi Robert Montgomery.

## Premios 
[miniatura|150px|[Darryl F. Zanuck, mellor filme]]
[miniatura|150px|[Elia Kazan, mellor director]]
[miniatura|150px|[Ronald Colman, mellor actor]]
[miniatura|150px|[Loretta Young, mellor actriz]]
[miniatura|150px|[Edmund Gwenn, mellor actor secundario]]
[miniatura|150px|[Celeste Holm, mellor actriz secundaria]]
Os gañadores aparecen en primeiro lugar e en **grosas**.

### Oscar honorífico 
* James Baskett "pola súa hábil e conmovedora caracterización como Uncle Remus, amigo e contador de historias aos nenos do mundo en *Song of the South*, de Walt Disney".
* Bill and Coo "en que a arte e a paciencia se mesturaron nun uso novidoso e entretido do medio do cinema".
* Coronel William N. Selig, Albert E. Smith, Thomas Armat e George K. Spoor, membros do "pequeno grupo de pioneiros cuxa crenza nun novo medio, e cuxas contribucións o seu desenvolvemento, abriron o camiño ao longo do cal avanzou o cinema, na súa vida, dende a escuridade á aclamación mundial".

### Mellor filme en lingua non inglesa 
* *Sciuscià* (Italia)

## Notas
Loaghtan manx

A **loaghtan manx** é unha raza de ovellas que ten orixe na Illa de Man. Ás veces tamén se coñece como *loaghtyn* ou *loghtan*. A súa pel é de cor marrón escura e a súa característica máis recoñecíbel é que adoita posuír dous pares de cornos e ocasionalmente tres pares.

A loaghtan manx descende dunha raza de ovellas primitivas que no pasado se podían atopar en Escocia, nas Illas Hébridas e nas Illas Shetland. O seu nome provén das palabras en lingua manx *lugh dhoan*, que significan rato marrón e que describen a cor da ovella. Críase principalmente para a produción de carne, que se considera unha delicia. A súa carne obtivo recentemente o recoñecemento de Denominación de orixe protexida pola Unión Europea.

Nos anos 1950 só quedaban 43 espécimes vivos. Grazas aos esforzos levados a cabo para a súa recuperación, hoxe en día hai arredor de 1.500 femias reprodutoras rexistradas no Reino Unido. Aínda así, séguese a considerar como en risco de desaparición.

## Notas 
## Véxase tamén 
### Ligazóns externas 
* Páxina web da ovella loaghtan manx 
* BBC: "Farming the Manx Loaghtan sheep"
Llanddyfnan

miniatura|Cors Bodeilio
**Llanddyfnan** é unha comumidade de Gales localizada no condado de Anglesey, a 5,6&nbsp;km ao nordeste de Llangefni, 10,6 ao noroeste de Menai Bridge e 11,4 ao oeste de Beaumaris. Os seus 1061 habitantes distribúese nas aldeas de Capel Coch, Ceint, Llanddyfnan, Llangwyllog, Maenaddwyn, Mynydd Bodafon, Talwrn e Tregaian. O galés é a lingua principal da comunidade, segundo o censo de 2011 o 70,2% da poboación pódeo falar.

Tres das igrexas da comunidade son de especial interese grao II*. A igrexa de San Caian de Tregaian data de cando menos o século XIV, data á que pertence unha das súas fiestras, a porta sur é do XV e o púlpito contén feituras do XVII. Mentres a pía é do século XII. A igrexa de San Cwyllog en Llangwyllog é de contra o 1200, e xa se menciona no Norwich Taxation de 1254, non obstante os elementos datables máis antigos, unha porta e unha fiestra, son do século XV, restaurouse en 1854. Na aldea de Llanddyfnan está a igrexa de San Dyfnan, do século XIV.

Cors Bodeilio, preto de Talwrn, é unha reserva nacional natural e zona húmida de importancia internacional. É unha turbeira, onde se localizan especies como *Potamogeton coloratus*, orquídeas, mazaricos, avefrías e becacinas. No nordeste de Tregaian hai outra reserva natural nacional, Cors Erddreiniog, onde se desenvolven especies como a Myrica gale, Gentiana pneumonanthe, Coenagrion mercuriale ou a gatafornela.

## Notas
21ª edición dos Óscar

A **22ª entrega dos premios Óscar** tivo lugar o día 24 de marzo de 1949 en The Academy Theatre dos Ánxeles. O mestre de cerimonias foi Robert Montgomery. A cerimonia trasladouse do Shrine Auditorium ao propio teatro da Academia, sobre todo porque os principais estudios de Hollywood retiraran o seu apoio financeiro para facer fronte aos rumores de que intentaban influír nos votantes.

Foi a primeira ocasión na que se considerou o mellor filme un producido fóra de Hollywood e tamén a primeira vez que un actor (Laurence Olivier) gaña o Oscar por dirixirse a si mesmo. Jane Wyman foi a primeira intérprete dende a era do cinema mudo que gañou un Óscar por unha actuación sen diálogos. John Huston dirixiu os dous filmes que polos que recibiron o Óscar os actores secundarios: o seu pai, Walter Huston, en *The Treasure of the Sierra Madre*, e Claire Trevor en *Key Largo*.

## Premios 
[miniatura|150px|[Laurence Olivier, mellor filme e mellor actor]]
[miniatura|150px|[Jane Wyman, mellor actriz]]
[miniatura|150px|[Claire Trevor, mellor actriz secundaria]]
[miniatura|150px|[Walt Disney, mellor curtametraxe de acción en vivo (dous rolos)]]
[miniatura|150px|[Barbara Karinska, mellor deseño de vestiario en cor]]
[miniatura|150px|[Paul Eagler, mellores efectos especiais]]
Os gañadores aparecen en primeiro lugar e en **grosas**.

### Oscar honorífico 
* Sid Grauman, "*showman* maxistral, que elevou a calidade da exhibición dos filmes".
* Adolph Zukor, "un home que foi chamado o pai do cinema en América, polos seus servizos á industria durante un período de corenta anos".
* Walter Wanger, "polo seu servizo distinguido á industria ademais da súa estatura moral na comunidade mundial pola súa produción do filme *Joan of Arc*".

### Mellor filme en lingua non inglesa 
* *Monsieur Vincent* (Francia)

### Academy Juvenile Award 
* Ivan Jandl

### Irving G. Thalberg Memorial Award 
* Jerry Wald

## Notas
Batalla de Fort Sumter

A **batalla de Fort Sumter** foi un bombardeo realizado entre o 12 e o 13 de abril de 1861 polo exército dos Estados Confederados coa finalidade de expulsar a gornición federal que ocupada o Fort Sumter na baía de Charleston en Carolina do Sur. Esta batalla, que non causou ningunha baixa, marca o comezo da Guerra de Secesión (1861-1865) nos Estados Unidos, o conflito máis sanguento de tódalas acontecidas en territorio americano. 

As negociacións previas trataron de pactar a rendición das tropas que ocupaban o forte e as condicións do mesmo. Para ámbolos dous bandos, as accións previas tiñan como obxectivo estimular as tropas e convencer aos estados que aínda estaban indecisos a que se unisen á súa causa, intentando presentar ao adversario como o agresor no caso de que finalmente a guerra se fixese efectiva. O conflito comezou a xestarse co enfrontamento do gobernador de Carolina do Sur, Francis Wilkinson Pickens, co Presidente dos Estados Unidos en funcións, o demócrata James Buchanan. Este enfrontamento continuou posteriormente a través do Presidente do Goberno confederado Jefferson Davis co Presidente estadounidense Abraham Lincoln.

Após varios meses de negociacións, o ataque ao forte provocou a mobilización do exército federal por parte de Abraham Lincoln e precipitou ao país á unha guerra fraticida.

## Notas 
## Véxase tamén 
### Ligazóns externas 
* Monumento Nacional Fort Sumter
Jean-Michel Basquiat

**Jean-Michel Basquiat**, nado en Brooklyn o 22 de decembro de 1960, e finado en NoHo o 12 de agosto de 1988, foi un artista, músico e produtor estadounidense. Basquiat acadou a fama como parte de SAMO, un grupo informal de graffiti que debuxaba enigmáticos epigramas no Lower East Side de Manhattan, Nova York. Na década de 1980s comezou a exhibir as súas obras neoexpresionistas e primitivistas en galerías e museos de todo o mundo. O Whitney Museum of American Art realizou unha retrospectiva da súa arte en 1992.

## Notas 
## Véxase tamén 
### Ligazóns externas 
* Páxina web
Abbots Langley

miniatura|Igrexa de Abbots Langley
**Abbots Langley** é unha vila e parroquia civil do condado de Hertfordshire en Inglaterra. A súa poboación é de 19 574 habitantes. É un asentamento antigo, que dependía da abadía de St Alban e xa aparece no Domesday Book con nome de **Langelai**. En 1539 Henrique VIII quitoulle as terras da localidade á abadía e vendeulla ao seu enxeñeiro Richard Lee.  Economicamente está ligado a Watford e formaba parte do seu antigo distrito rural. Desde 1974 é integrante do distrito Three Rivers.
## Notas
Manuela Carmena

**Manuela Carmena Castrillo**, nada en Madrid o 9 de febreiro de 1944, é unha xurista española e xuíza emérita do Tribunal Supremo, que foi alcaldesa de Madrid dende o 13 de xuño de 2015 até o 15 de xuño de 2019.

## Traxectoria 
Como avogada, e canda outros militantes comunistas, participou na fundación do despacho laboralista do número 55 da rúa Atocha, en Madrid, escenario da coñecida matanza de Atocha.

Foi vogal do Consello Xeral do Poder Xudicial a proposta de Esquerda Unida e unha das fundadoras da asociación progresista Jueces para la Democracia. En setembro de 2011 foi designada asesora do Goberno vasco presidido polo socialista Patxi López sobre atención ás vítimas de abusos policiais. Retirada da xudicatura dende 2010, Carmena en 2015 era membro do padroado da Fundación Alternativas, un think tank próximo ao PSOE.

### Alcaldesa de Madrid 
En 2015 presentouse como candidata ás primarias da candidatura Ahora Madrid para as eleccións municipais de Madrid dese mesmo ano e foi elixida cabeza de lista cun 63 % dos votos.

Nas eleccións do 24 de maio a lista que encabezaba obtivo ao redor dun 31,85% dos votos e 20 concelleiros, quedando en segundo lugar por detrás da lista do Partido Popular encabezada por Esperanza Aguirre, que obtivo un concelleiro máis. Por primeira vez dende 1983 os partidos de esquerda tiñan maioría no pleno madrileño, polo que o 13 de xuño de 2015 foi elixida alcaldesa tras logralo apoio dos 9 concelleiros do PSOE encabezado por Antonio Miguel Carmona. Desta forma, estableceu un goberno monocolor en minoría, con apoios puntuais dos socialistas. Foi o primeiro goberno de esquerdas en Madrid dende 1989, sendo unha das caras máis visibles da entón denominada "política do cambio".

En setembro de 2018 anunciou a súa intención de aspirar a un novo mandato como alcaldesa á fronte dunha nova candidatura electoral para as municipais de maio de 2019. En novembro de 2018 presentó a plataforma Más Madrid como base para dita candidatura electoral. 

Nas eleccións municipais do 26 de maio de 2019 a lista de Más Madrid que encabezaba foi a candidatura máis votada con 19 concelleiros, 1 menos que á fronte de Ahora Madrid. Nesta ocasión as forzas de dereitas recuperaron a maioría, polo que perdeu a alcaldía en favor do candidato do Partido Popular José Luis Martínez-Almeida, o cal foi investido alcalde o día 15 de xuño de 2019 tras logralo apoio de Ciudadanos e Vox. Dous días despois, o 17 de xuño, Carmena renunciou á súa acta de concelleira.

## Notas 
## Véxase tamén 
### Outros artigos 
* Las abogadas

### Ligazóns externas 
* Entrevista en *Para Todos La 2* (28-4-2014) 
* Entrevista en *Pido la Palabra* de Canal Sur (16-4-2013) 
* Entrevista en *Hoy por hoy* de Cadena Ser (24-1-2012)
Bacillus amyloliquefaciens

***Bacillus amyloliquefaciens*** é unha especie de bacterias do xénero *Bacillus* que é a fonte do encima de restrición BamH1. Tamén sintetiza unha proteína antibiótica chamada barnase, unha ribonuclease moi estudada que forma un complexo co seu inhibidor intracelular barstar, e a plantazolicina, que é un antibiótico con actividade selectiva contra *Bacillus anthracis*.

## Descubrimento e nome 
*B.&nbsp;amyloliquefaciens* foi descuberto no solo en 1943 polo científico xaponés J. Fukumoto, que lle deu á bacteria o seu nome, que significa que produce a licuefacción do amidón (*amylo + lique + faciens*).

## Usos 
A alfa amilase de *B.&nbsp;amyloliquefaciens* úsase a miúdo na hidrólise do amidón. É tamén unha fonte de subtilisina, que cataliza a degradación de proteínas dun modo similar ao da tripsina.

## Status como especie 
Entre as décadas de 1940 e 1980, os bacteriólogos debateron sobre se *B.&nbsp;amyloliquefaciens* era realmente unha especie separada ou unha subespecie de *Bacillus subtilis*. O asunto quedou solucionado en 1987, cando se estableceu que era unha especie separada.

Na Colección de cultivos tipo americana (ATCC), o número do *B.&nbsp;amyloliquefaciens* é 23350.

## Notas
Inside the Eye

***Inside the Eye*** é o derradeiro álbum da banda estadounidense de grunge Skin Yard, publicado no verán de 1993 a través do selo Cruz Records.

## Listaxe de cancións
19ª edición dos Óscar

A **19ª entrega dos premios Óscar** tivo lugar o día 13 de marzo de 1947 no Shrine Auditorium dos Ánxeles. O mestre de cerimonias foi Jack Benny.

## Premios 
[miniatura|150px|[Samuel Goldwyn, mellor filme]]
[miniatura|150px|[William Wyler, mellor director]]
[miniatura|150px|[Fredric March, mellor actor]]
[miniatura|150px|[Olivia de Havilland, mellor actriz]]
[miniatura|150px|[Harold Russell, mellor actor secundario e Óscar de honor]]
[miniatura|150px|[Anne Baxter, mellor actriz secundaria]]
[miniatura|150px|[Robert E. Sherwood, mellor guión]]
[miniatura|150px|[Clemence Dane|Winifred Ashton (como Clemence Dane), mellor argumento]]
[miniatura|150px|[Johnny Mercer, mellor canción]]
[miniatura|150px|[Cedric Gibbons, mellor dirección artística en cor]]
[miniatura|150px|[Laurence Olivier, Óscar de honor]]
[miniatura|150px|[Ernst Lubitsch, Óscar de honor]]
Os gañadores aparecen en primeiro lugar e en **grosas**.

### Oscar honorífico 
* Laurence Olivier "polo seu destacado logro como actor, produtor e director ao levar *Henry V* á pantalla".
* Harold Russell "por levar esperanza e coraxe aos seus compañeiros veteranos mediante a súa aparición en *Os mellores anos da nosa vida*".
* Ernst Lubitsch "polas súas distinguidas contribucións á arte do cinema".

### Irving G. Thalberg Memorial Award 
* Samuel Goldwyn

### Academy Juvenile Award 
* Claude Jarman, Jr.
17ª edición dos Óscar

A **17ª edición dos premios Óscar** tivo lugar o día 15 de marzo de 1945 no Grauman’s Chines Theatre dos Ánxeles. Os mestres de cerimonias foron John Cromwell e Bob Hope. A cerimonia de entrega durou setenta minutos e incluíu fragmentos de filmes que requiriron explicacións para a audiencia da radio.

Esta foi a única edición en que unha persoa foi candidata como mellor actor e mellor actor secundario polo mesmo papel: Barry Fitzgerald como o pai Fitzgibbon en *Going My Way*. Gañou como secundario.

## Premios 
[miniatura|150px|[Bing Crosby, mellor actor]]
[miniatura|150px|[Ingrid Bergman, mellor actriz]]
[miniatura|150px|[Barry Fitzgerald, mellor actor secundario]]
[miniatura|150px|[Ethel Barrymore, mellor actriz secundaria]]
[miniatura|150px|[Carmen Dragon, mellor banda sonora de musical]]
[miniatura|150px|[Jimmy Van Heusen, mellor canción]]
[miniatura|150px|[Cedric Gibbons, mellor dirección artística en branco e negro]]
[miniatura|150px|[Bob Hope, Óscar honorífico]]
[miniatura|150px|[Margaret O'Brien, Óscar xuvenil]]
[miniatura|150px|[Darryl F. Zanuck, premio Irving G. Thalberg]]
Os gañadores aparecen en primeiro lugar e en **grosas**.

### Oscar honorífico 
* Bob Hope, "polos seus moitos servizos á Academia"

### Academy Juvenile Award 
* Margaret O'Brien

### Irving G. Thalberg Memorial Award 
* Darryl F. Zanuck

## Notas
Zedd

**Anton Zaslavski** (en ), nado en Saratov o 2 de setembro de 1989, é un artista ruso-alemán coñecido como **Zedd**. É un DJ do xénero electro house, con influencias de progressive house, dubstep e música clásica. Zedd criouse e comezou a súa carreira en Kaiserslautern, Alemaña. Acadou o éxito coas cancións "Clarity" e "Break Free".

## Discografía 
* *Clarity* (2012)

## Notas 
## Véxase tamén 
### Ligazóns externas 
* Páxina oficial
16ª edición dos Óscar

A **16ª entrega dos premios Óscar** tivo lugar o día 2 de marzo de 1944 no Grauman’s Chines Theatre dos Ánxeles. O mestre de cerimonias foi Jack Benny. Foi a primeira que se realizou nun gran recinto público e durou menos de trinta minutos. Orixinalmente emitida por KFWB, a cerimonia completa foi transmitida internacionalmente por CBS Radio por onda curta.

Foi a última cerimonia ata 2009 con dez candidatas ao mellor filme; *The Ox-Bow Incident* é (ata 2022) o último filme que só foi candidato nesa candidatura.

## Premios 
[miniatura|150px|[Michael Curtiz, mellor director]]
[miniatura|150px|[Paul Lukas, mellor actor]]
[miniatura|150px|[Jennifer Jones, mellor actriz]]
[miniatura|150px|[Charles Coburn, mellor actor secundario]]
[miniatura|150px|[Julius J. Epstein, mellor guión]]
[miniatura|150px|[William Saroyan, mellor argumento orixinal]]
[miniatura|150px|[Hal Mohr, mellor fotografía en cor]]
[miniatura|150px|[George Pal, Óscar honorífico]]
Os gañadores aparecen en primeiro lugar e en **grosas**.

### Oscar honorífico 
* George Pal, "polo desenvolvemento de métodos e técnicas novidosas na produción de curtametraxes coñecidas como Puppetoons"

### Irving G. Thalberg Memorial Award 
* Hal B. Wallis

## Notas
Naenia typica

***Naenia typica*** é unha avelaíña da familia Noctuidae que habita en prados, vales pantanosos e ribeiras de ríos da maior parte de Europa, o Cáucaso, Oriente Medio, Asia central e o centro e oeste de Siberia.

A especie ten unha envergadura de 33–40&nbsp;mm, é semellante á *Sideridis reticulata* e á *Tholera decimalis*, diferenciándose pola maior amplitude das ás e por unha zona escura entre as stigmas das ás. É polífago, aliméntandose dunha ampla variedade de plantas, como *Rumex*, *Taraxacum*, *Sonchus*, *Primula vulgaris*, *Buddleia davidii*, *Aster novi-belgii*, *Senecio*, *Crataegus*, *Prunus spinosa*, *Salix* ou *Malus*.

## Notas 
## Véxase tamén 
### Ligazóns externas 
* *Naenia typica* en lepidoptera.eu
Bonloc

**Bonloc** (en francés, forma oficial) ou **Lekuine** (en éuscaro), é unha localidade e comuna francesa situada no departamento de Pireneos Atlánticos, na rexión de Aquitania e o territorio histórico vascofrancés de Lapurdi.

## Xeografía 
Bonloc, cunha superficie de 102 ha, é a máis pequena comuna do departamento. A súa poboación en 2012 era de 370 habitantes, o que representaba unha densidade de 363 hab/km². O seu xentilicio é *Lekuidar*.

Está atravesada polo río Arán, tamén coñecido como *Harana* e *Joyeuse*, un afluente do Adour.

Limita coas comunas de Hasparren, ao noroeste; Ayherre, ao leste e Mendionde, ao suroeste.

## Historia 
Bonloc ten unha historia rica e particular. A vila dependeu, desde o século XII até principios do século XVIII, do mosteiro de Roncesvales. Paul Raymond sinalou que Bonloc fora unha antiga *encomenda* relixiosa. Esta institución medieval era unha illa feudal, con dereitos señoriais até o século XVII. Os seus habitantes tiñan un estatuto de *colo*, intermedio entre a escravitude e o estado de home libre, e debían pagar diversos impostos ao mosteiro. Na vila había unua casa que servía de albergue nun dos camiños de Compostela.

A principios do século XVIII, e até a Revolución francesa, a aldea foi unha  posesión do Bispado de Baiona. A Revolución francesa procedeu á abolición dos privilexios e desmantelou a riqueza do clero. Os residentes de Bonloc alcanzaron daquela un estado de cidadán completo e quizais por iso é polo que os *lekuindarras* son particularmente celosos de conservar a súa identidade.

### Tratado de Bonloc 
Un feito histórico acaecido en Bonloc foi o Tratado de Bonloc. O 30 de novembro de 1273 asinouse nesta vila un tratado de alianza entre Henrique I, rei de Navarra e Eduardo I, rei de Inglaterra, polo cal a infanta Xoana, herdeira do Reino de Navarra (a futura raíña Xoana I de Navarra), casaría con Henrique, príncipe herdeiro do Reino de Inglaterra. Pero as mortes prematuras do rei Henrique I, o 22 de xullo de 1274, e do príncipe Henrique, o 14 de outubro do mesmo ano, deixaron este tratado sen efecto. Porén, a
alianza anglo-navarra sería confirmada polo matrimonio, en 1276, de Branca de Artois, viúva de Henrque I e nai de Xoana, con Edmundo, conde de Lancaster, irmán do rei Eduardo I.

### Un costume local 
Un costume propio de Bonloc continúa perdurando hoxe: na véspera de san Xoán, á tardiña, os cazadores e, en xeral, calquera persoa que teña unha arma de fogo tiran ao aire desde a porta da súa casa. Non se sabe exactamente de onde procede este hábito, pero todos respectan escrupulosamente a tradición.

## Galería de imaxes 

File:Blason ville fr Bonloc (Pyrénées-Atlantiques).svg|Escudo de armas
File:Harana.jpg|O río Arán ao seu paso por Bonloc
File:Bonloc (Pyr-Atl, Fr) église, vue latérale.JPG|Igrexa parroquial
File:Bonloc (Pyr-Atl, Fr) un des frontons du village avec joueurs de pelota pala 2 contre 2.JPG|Un dos frontóns da vila

## Notas 
## Véxase tamén 
### Outros artigos 
* País Vasco (rexión histórica)
* Iparralde
### Ligazóns externas 
* Sitio web da *Communauté de Communes du Pays de Hasparren* en Internet Archive .
* Village de Bonloc en Internet Archive .
Love Everybody

***Love Everybody*** é o cuarto álbum da banda estadounidense de rock alternativo The Presidents of the United States of America, publicado o 17 de agosto de 2004 a través do seu propio selo, PUSA Inc..

Cando o disco foi editado no Reino Unido en 2005 contaba con catro temas extra. Inclúen versións ao vivo de cancións do seu álbum de estrea, *The Presidents of the United States of America*, a anteriormente non editada "Useless Crushes", e unha versión da canción dos Sex Pistols "Problems".

## Listaxe de cancións 
Todos os temas compostos por Chris Ballew agás onde se indique.
#"Love Everybody" – 2:37
#"Some Postman" – 2:51
#"Clean Machine" – 2:31
#"Highway Forever" – 2:52
#"Zero Friction" – 2:48
#"Surf's Down" – 1:44
#"Shortwave" – 2:12
#"Poke and Destroy" – 2:39
#"Munky River" – 3:02
#"Drool at You" – 2:29
#"Vestina" (Ballew, Tad Hutchison) – 2:53
#"5,500 Miles" – 3:57
#"Shreds of Boa" – 3:02
#"Jennifer's Jacket" – 2:39

### Cancións extra no Reino Unido
#"Problems (NapsterLive Version)" (Steve Jones, Glen Matlock, Paul Cook, Johnny Rotten) – 1:53
#"Lump (Live at End Session in Seattle)" – 2:54
#"Naked and Famous (Live at End Session in Seattle)" – 3:51
#"Useless Crushes" – 2:44
Girls Get Busy

***Girls Get Busy*** é o terceiro álbum da banda estadounidense de punk rock Bratmobile, publicado o 7 de maio de 2002 a través do selo Lookout! Records.

## Listaxe de cancións
Luis Bárcenas

**José Luis Bárcenas Gutiérrez**, nado en Huelva o 22 de agosto de 1957, é un político do Partido Popular, partido no que desempeñou o cargo de tesoureiro por designación directa do seu presidente, Mariano Rajoy.

En 2009 foi imputado pola súa implicación no caso Gürtel, a trama de corrupción vinculada ao Partido Popular que foi instruída no seu inicio polo xuíz Baltasar Garzón. A causa contra Bárcenas foi arquivada polo xuíz Antonio Pedreira, que ditou o sobresemento provisorio das actuacións nun auto do 29 de xullo de 2011, mais foi reaberta pola Audiencia Nacional de España en marzo de 2012.

## Véxase tamén 
### Ligazóns externas 
* *¿Quién es Luis el Cabrón?*, *El País*, 18 de maio de 2009 .
Totally Lost

***Totally Lost*** é o cuarto álbum da banda estadounidense de rock alternativo Young Fresh Fellows, publicado o ano 1988 a través do selo Frontier Records.

## Listaxe de cancións
The Photo Album

***The Photo Album*** é o terceiro álbum da banda estadounidense de rock alternativo Death Cab for Cutie, publicado o 9 de outubro de 2001 a través do selo Barsuk Records.

Do disco sacáronse tres sinxelos: "A Movie Script Ending", "I Was a Kaleidoscope" e "We Laugh Indoors". Todos eles entraron na lista británica de sinxelos, sendo o posto máis alto o número 115 de "I Was a Kaleidoscope". *The Photo Album* foi o primeiro álbum de Death Cab for Cutie en contar con cancións nas listas de éxitos, converténdose tamén "A Movie Script Ending" no primeiro de tres temas da banda en aparecer na serie de televisión *The O.C.*. Foi o seu único disco en contar co batería Michael Schorr.

## Listaxe de cancións
Fame Neghra

**Fame Neghra** é un grupo galego formado na cidade de Santiago de Compostela no ano 1989, aínda que non debutou ao vivo con ese nome até o 1 de maio de 1991. Practicaron hardcore punk en galego nos anos 90 e pertence á mesma xeración de bandas de Hardcore de Mol, Dirty Barriguitas, Irmandiños e Néboa. Dos seus integrantes xurdiron máis tarde novas bandas como Samesugas, Japón 84, The Homens e Grampoder.

## Historia 
Gravaron dúas maquetas producidas por eles mesmos: a primeira, *Kaña en Loita* (Autoeditado, 1990) e a segunda un ano despois: *Antes Mortos* (Autoeditado, 1991).

Xa en 1992 gravan o 7" EP de catro temas *Benvidos a Famelandia *(Potencial H.C. / Treboada, 1992) e un ano despois o split *Fame Neghra / Dirty Barriguitas* 7" (Treboada, 1993). De aí xorde unha digresión pola Galiza e parte do Estado onde van gañando recoñecemento na escena Hardcore.

Cara 1994 reducen a súa presenza nos escenarios sen que por iso se resinta a súa produción, compondo unha certa cantidade de temas que van aparecendo en diversas compilacións en casete. C'*O neno carburador *(Lixo Urbano, 1998) achégase a un son virado cara un punk rock máis ecléctico.

## Membros 
* Ramón Rúa, batería
* Álex García Carril, guitarra
* Suso Fandiño, baixo e voz.
* Óscar Ínsua, guitarra (primeiras maquetas) 
* Martinho, trompeta e guitarra (incorporado no 96-97)

## Discografía 
* *Kaña en Loita* Casete, Maqueta (Autoeditado, 1990)
* *Antes Mortos* Casete, Maqueta (Autoeditado, 1991)
* *Benvidos a famelandia* 7" EP (Potencial H.C. / Treboada, 1992)
* *Fame Neghra / Dirty Barriguitas* 7" (Treboada, 1993)
* *O neno carburador* CD, álbum (Lixo Urbano, 1998)

### Participación en recompilatorios 
* *Recopilacion Antikapitalista* (Antitoxic Records, 1994, co tema "O Lado Apodrecido")
* ''Walkin' On The Wild Side* (Olo Producciones, 1993, "Violencia Various")
* *Killer Lixo* Vol. 1 (Lixo Urbano, 1999, co tema "Onde estám?" e "Nom hai nada máis")
* *Killer Lixo Vol. 2 - O Retorno do Lixo Assassino* (Lixo Urbano, 2001 coa versión de No Means No "Beiços, línguas e pulmóns")
* *Never Trust A Punk* Volume II (Rumble Records, 2000, co tema "Matanza Em Porco Enterprises")

## Véxase tamén 
### Ligazóns externas 
* Entrada en GZMúsica.
* Vídeo ao vivo na NASA en febreiro de 1996. 
* Vídeo no programa *Chambo'' da TVG "Onde estám?"
* Máis sobre a escena hardcore-punk de Compostela principios da década de 90
* Blog con reviews das maquetas
Río Zapardiel

O **Zapardiel** é un río do noroeste da Península Ibérica, afluente do río Douro pola súa marxe esquerda. O seu caudal é escaso e moi contaminado nalgúns tramos. Ten unha lonxitude de 103&nbsp;km percorrendo as provincias de Ávila e Valladolid, en Castela e León.

O río Zapardiel nace na Lagoa de San Martín de las Cabezas, no municipio de El Parral (Ávila), pasa por Fontiveros e despois por Medina del Campo, para desembocar, a unha altura de 673 msnm, pola marxe esquerda, no Douro, preto de Tordesillas (Valladolid). Aínda que o Zapardiel nunca tivo un caudal permanente (salvo no inverno), nos últimos anos secouse practicamente de todo; é, polo tanto, o que se chama un río transitorio (está sempre seco agás cando hai grandes descargas torrenciais).

Actualmente está sumamente degradado debido á escorrentía de nutrientes, pesticidas e herbicidas agrícolas, as verteduras urbanas e industriais, os entullos, a sobreexplotación de acuíferos para regadío, a industria ou o consumo humano dos termos municipais polos que pasa.

## Galería de imaxes 

Zapardiel 2.JPG|Degradación do leito do Zapardiel despois de pasar por Medina.
Zapardiel crecido.jpg|Crecida do río Zapardiel en 1997.
Talybont-on-Usk

**Talybont-on-Usk**, en , é unha comunidade de 719 habitantes, situado no sur de Powys en Gales, nas beira do río Usk. O 16,8% da poboación pode falar galés. A comunidade inclúe as aldeas de Talybont-on-Usk, Llansantffraed e Llanddeti. Tradicionalmente é unha zona de cría de ovella cunha importante industria da la.

## Notas